cyanic-selkie/wikianc huggingface dataset:
Fallout 4
Survival mode
Fallout 4:ssä voi valita ”Survival mode” -pelitilan, joka on samankaltainen kuin New Vegasin ”Hardcore mode”. Se tekee pelaamisesta haastavampaa ja intensiivisempää. Pelihahmon terveys- eli osumapisteet eivät palaudu hardcore-pelitilassa välittömästi vaan viiveellä, jonka kestoon ja voimakkuuteen vaikuttavat muun muassa vammojen hoidossa käytetty lääkeaine sekä pelihahmon ominaisuudet ja taidot. Survival-tila mallintaa myös nälkää, janoa, väsymystä ja sairauksia, ja pelihahmo voikin kuolla esimerkiksi nestehukkaan tai aliravitsemukseen. Pelaaja voi saada tartunnan esimerkiksi juodessaan saastunutta vettä tai mutantin hyökkäyksestä. Perustarpeiden laiminlyönti vaikuttaa negatiivisesti esimerkiksi pelihahmon fyysiseen voimaan, kestävyyteen ja havainnointikykyyn. Terveydentilan ja yleiskunnon heiketessä kielteiset vaikutukset voimistuvat asteittain.
Myös ammuksille lasketaan tässä pelitilassa paino, mikä pakottaa pelaajan hallitsemaan inventaariotaan ja tekemään valintoja esimerkiksi tulivoiman, suojavarusteiden ja lääkintätarpeiden välillä.
Juoni
Tarina alkaa 23. lokakuuta 2077. Päähahmo (mieshahmon ääninäyttelijä Brian T. Delaney, naishahmon ääninäyttelijä Courtenay Taylor) on kotona puolisonsa Naten/Noran, poikansa Shaunin ja kotirobotti Codsworthin kanssa. Yhtäkkiä television uutislähetys kertoo ydinsodan alkaneen, ja perhe pakenee pommisuojaan holvi 111:een, vain hetkeä ennen kuin ydinpommi räjähtää Bostonin yllä. Holvi ottaa harvalukuiset selviytyjät vastaan ja syväjäädyttää heidät kapseleihin, josta ei ollut kerrottu heille ilmoittautumisen yhteydessä. Holvin todellinen tarkoitus olikin tutkia asukkaidensa avulla pitkäaikaisen syväjäädytyksen vaikutusta ihmiseen.
Noin 150 vuotta myöhemmin päähahmo herää kapselissaan ja näkee tuntemattoman miehen ampuvan puolisonsa sekä kaappaavan Shaunin samalla sanoen päähenkilön olevan ”varasuunnitelma”. Tapahtuman jälkeen protagonisti vaipuu uudestaan horrokseen.
Tasan 210 vuotta ydintuhon jälkeen päähenkilö herää ikääntymättä ja holvin ainoana eloonjääneenä. Nähtyään puolisonsa ruumiin ja lapsensa kadonneen tämä vannoo kostoa näkemälleen miehelle, ja aloittaa matkansa. Päästyään ulos holvista päähahmo sotkeutuu Commonwealthin vaaroihin, yhteisöihin ja mystiseen instituuttiin, jonka hän uskoo kaapanneen Shaunin. Instituutti luo ihmisiä muistuttavia synthejä. Ne ovat koneita, mutta ulkoapäin näyttävät tavallisilta ihmisiltä ja ovat itsetietoisia. Kaikki synthit eivät edes itse tiedä olevansa sellaisia. Protagonisti kohtaa ja tappaa Conrad Kelloggin, miehen joka murhasi hänen puolisonsa ja kaappasi Shaunin. Kelloggin muistojen kautta päähenkilö saa selville instituutin käyttävän teleportaatiota. Protagonisti matkaa instituuttiin ja kohtaa lapsensa, nyt jo 60-vuotiaan Shaunin, joka kaapattiin instituutin johtoon terveenä ja radioaktiiviselta laskeumalta välttyneenä ihmisenä. Shaun paljastaa instituutin todelliset aikeet kehittää ihmislajia paremmaksi ja pelastaa se sukupuutolta.
Pelaaja saa päättää onko instituutin, Railroadin, Brotherhood of Steelin vai Minutemenin puolella, minkä mukaan loppuratkaisu määräytyy.
Mauri Valtonen
Valtonen valmistui filosofian tohtoriksi Cambridgen yliopistosta vuonna 1975. Hän toimi Tuorlan observatorion johtajana vuodesta 1980 vuoteen 2002. Valtonen palasi observatorion johtajaksi jälleen vuonna 2007. Tutkimuksessaan Mauri Valtonen on keskittynyt mm. gravitaatiofysiikkaan, ratojen laskentaan ja radioastronomiaan. Vuonna 2008 Valtosen johtama tutkimusryhmä vahvisti Albert Einsteinin kehittämän yleisen suhteellisuusteorian. Aiemmin teoria on kyetty vahvistamaan suhteellisen heikoissa painovoimakentissä, mutta Valtonen tutkimusryhmineen havaitsivat OJ 287 -kvasaarin kaksoismusta-aukkojärjestelmän prekressoivan täsmälleen yleisen suhteellisuusteorian ennustamalla tavalla. Samalla Valtosen tutkimusryhmä varmisti mustien aukkojen olemassaolon.
Fallout 4
Lisäsisältö
Peliin on julkaistu seuraavat lisäosat:
Myynti
Julkaisupäiväksi Bethesda toimitti 12 miljoonaa peliä. Ensimmäisen päivän myynniksi arvioitiin 750 miljoonaa dollaria.
Vastaanotto
Pelin Windows-versiolla on Metacritic-kerääjäsivustolla 84/100 pistettä. Peli on saanut kritiikkiä siitä, että sen roolipelimahdollisuudet ovat rajoittuneemmat kuin aiemmissa sarjan osissa.
HMS Goliath (1781)
HMS Goliath oli Britannian kuninkaallisen laivaston vuonna 1781 vesillelaskettu Arrogant-luokan 74-tykkinen kolmannen luokan linjalaiva.
Valmistus
Alus tilattiin 21. helmikuuta 1778 Deptfordin telakalta, missä rakennustöistä vastasi Adam Hayes. Köli laskettiin 10. huhtikuuta 1779. Alus laskettiin vesille 18. lokakuuta 1781 ja valmistui 2. tammikuuta 1782 Woolwichissa, jolloin sen valmistuskustannukset olivat 36 583 puntaa 11 shillinkiä ja 10 pennyä. Lisäksi varustamiskustannukset, jotka sisälsivät pohjan kuparoinnin, olivat 1 992 puntaa kymmenen shillinkiä ja viisi pennyä.
Palvelus
Alus osallistui 1.-2. elokuuta 1798 Abukirin taisteluun.
Alus romutettiin 1815.
Ubin metroasema
Ubi on Singaporen Mass Rapid Transit -metrojärjestelmän asema Kampong Ubin alueella Geylangissa Singaporen keskisellä suuralueella. Se avattiin 21. lokakuuta 2017 osana Downtown Linen itäistä jatketta.
Frank De Winne
Frank De Winne (s. 25. huhtikuuta 1961 Gent, Belgia) on Belgian ilmavoimien upseeri ja Euroopan avaruusjärjestö ESAn astronautti. Hän on Belgian toinen astronautti avaruudessa (Dirk Frimoutin jälkeen).
De Winne valmistui Belgian kuninkaallisesta kadettikoulusta vuonna 1979. Vuonna 1984 hän valmistui Kuninkaallisesta sotilasakatemiasta Brysselistä tietotekniikan ja rakennustekniikan maisterintutkinnolla. Valmistuttuaan ilmavoimien lentokoulusta hän lensi Dassault Mirage 5:tä ilmavoimissa, minkä jälkeen hän työskenteli SAGEMille Pariisissa Miragen lentoturvallisuuden parissa. Vuonna 1992 De Winne valmistui koelentäjäksi Empire Test Pilots Schoolista (ETPS) Boscombe Downin koelentäjäkoulusta Britanniassa saaden myös koulun vuoden parhaan lentäjäoppilaan palkinnon, McKenna Trophyn. Valmistumisen jälkeen hän toimi Belgian ilmavoimien koelentäjänä ja lentoturvallisuudesta vastaavana, myöhemmin vanhempana koelentäjänä vastaten kaikista testiohjelmista. 12. helmikuuta 1997 De Winnen ohjaama F-16 Fighting Falcon sai moottorivian tiheästi asutun alueen yllä Leeuwardenin lähellä. Koneen tietokoneen kaaduttua hän pystyi kuitenkin laskeutumaan hollantilaiseen lentotukikohtaan, minkä johdosta hänelle myönnettiin ainoana ei-amerikkalaisena Joe Bill Dryden Semper Viper Award.
Elokuussa 1998 De Winnestä tuli Kleine Brogelista operoivan 349 Squadronin komentaja. NATOn pommittaessa Jugoslaviaa 1998 De Winne komensi hollantilais-belgialaista lento-osastoa.
De Winnellä on yli 2 300 lentotuntia Miragella, F-16:lla, Tornadolla ja Jaguarilla. Hän toimii myös Belgian armeijan lentohenkilöstön järjestön puheenjohtajana.
Astronauttiura
thumb|Frank De Winne ISS:llä 1. marraskuuta 2002. Frank De Winne valittiin lokakuussa 1998 Euroopan avaruusjärjestön astronauttikokelaaksi. Tammikuussa 2000 hän liittyi Euroopan astronauttijoukkoihin, jonka päämaja on Euroopan astronauttikeskus EAC Kölnissä, Saksassa. Elokuussa 2001 De Winne osallistui koulutukseen Kosmonauttien koulutuskeskus Juri Gagarinissa Moskovan lähellä. Koulutus käsitti Kansainvälisen avaruusaseman peruskoulutusta ja Sojuz-avaruusaluksen lento-insinöörin koulutuksen.
Hän toimi Léopold Eyhartsn varamiehenä ISS:n Retkikunta 16:ssa.
20. syyskuuta 2007 ESA ilmoitti De Winnen osallistuvan kuusikuukautiselle ISS-lennolle vuonna 2009. 21. marraskuuta 2008 NASA ilmoitti muutoksista retkikunnan aikatauluun De Winnen tullessa Retkikunta 21:n komentajaksi. 27. toukokuuta 2009 De Winne laukaistiin lennolla Sojuz TMA-15 ISS:lle ja hänestä tuli ensimmäinen ESAn astronautti, joka johti avaruustehtävää ("space mission"). De Winne laskeutui Maahan 1. joulukuuta 2009 Sojuz TMA-15:n mukana.
De Winne on saanut lukuisia kunnianosoituksia ja palkintoja. 20. joulukuuta 2002 Frank De Winne sai varakreivin arvonimen toiminnastaan avaruusohjelmassa. De Winne on naimisissa Lena Clarken kanssa. De Winnellä on kolme lasta aikaisemmasta avioliitosta.
Varsinaiset katkaravut
Varsinaiset katkaravut (Caridea) on kymmenjalkaisten äyriäisten osalahko. Vaikka osalahkoa on toisinaan kutsuttu pelkästään nimellä katkaravut, luetaan katkaravuiksi yleensä muitakin, ulkoisesti samannäköisiä äyriäisryhmiä, joita samaan tapaan pyydystetään tai kasvatetaan ihmisravinnoksi.
Katkarapujen ruumis on pitkänomainen, jokseenkin liereä tai vähän sivuilta litistynyt. Sitä luonnehtii vahva, lihaksikas pyrstöosa. Selkäkilpi (carapax) on suhteellisen pehmeä ja ohut, sen etureuna muodostaa usein sarvimaisen otsapiikin. Keskiruumiin jalat ovat ohuet, hämähäkkimäiset, takaruumiin (”ravunpyrstön”) raajat taas ovat sopeutuneet uimajaloiksi. Tuntosarvet ovat useimmiten pitkät; niiden tyvellä on levymäinen antennisuomu. Katkaravut useimmiten liikkuvat pohjan tuntumassa tai vesikasvillisuudessa.
Varsinaiset katkaravut kuuluvat kymmenjalkaisten Pleocyemata-alalahkoon ja ovat läheisempää sukua esim. saman alalahkon hummereille ja taskuravuille kuin muille, Dendrobranchiata-alalahkoon kuuluville katkaravuille. Varsinaisilla katkaravuilla on yksinkertaiset haarattomat kidukset ja ne hautovat muniaan pyrstönsä tyvessä.
Caridea-osalahko jaetaan kuuteentoista yläheimoon, ja nämä edelleen heimoihin, sukuihin ja lajeihin, joita tunnetaan yli 3260 kappaletta. Suurimmat yläheimot ovat Palaemonoidea (971 lajia), Alpheoidea (963 lajia) ja Atyoidea (450 lajia).
Suomen lajit
Suomen rannikoilla esiintyy alkuperäisenä kaksi noin kuusisenttiseksi kasvavaa katkarapulajia, hietakatkarapu (Crangon crangon) sekä leväkatkarapu (Palaemon adspersus), joka elää Porin ja Pernajan välisellä alueella. Kolmas laji, sirokatkarapu (Palaemon elegans) on vieraslaji, joka on levinnyt nopeasti etelärannikolle 2000-luvun alussa.
Taloudellinen käyttö
Varsinaisia katkarapuja, samoin kuin muiden ryhmien katkarapuja, pyydystetään ja kasvatetaan merkittäviä määriä ihmisravinnoksi. Pohjois-Euroopassa tärkeimpiä lajeja ovat pohjankatkarapu (Pandalus borealis) ja hietakatkarapu (Crangon crangon). Kaakkois-Aasiassa vesiviljelyssä tuotetaan suuria määriä makean veden Macrobrachium-katkarapuja.
Katkaravut akvaariossa
Akvaarioharrastuksessa suosittujen pienten makean veden harjarapujen (Atyidae) nimiksi on vahvistettu erilaisia harjarapuja ja sukarapuja, esimerkiksi siniharjarapu ja leväsukarapu (Caridina japonica, ent. leväkatkarapu).
Makea- ja murtovesiakvaarioissa pidetään myös Macrobrachium-suvun lajeja, esimerkiksi Macrobrachium lanchesteri, Macrobrachium pilimanus ja Macrobrachium assamense. Merivesiakvaarioissa ovat yleisiä Lysmata-suvun ravut, jotka kuuluvat puhdistajaravuiksikin kutsuttuun Hippolytidae-heimoon.
Radužnyi
Radužnyi on nuori öljyntuotantoalueen kaupunki Venäjän Hantien ja mansien autonomisen piirikunnan koillisosassa.
Aluehallinnollisesti kaupunki muodostaa oman 43 399 asukkaan kaupunkipiirin. Kaupunkipiiriä ympäröivä alue kuuluu piirikunnan itäosat kattavaan laajaan Nižnevartovskin piiriin (35 745 as.).
Riverside Studios
250px|thumb|right|Riverside Studios. Riverside Studios on vuonna 1975 perustettu tuotantostudio, teatteri ja omatoiminen elokuvateatteri Lontoon Hammersmithissä. Studio suljettiin saneerauksen vuoksi vuonna 2014, mutta se on tarkoitus avata uudestaan vuonna 2018.
Henry Hoyle Howorth
pienoiskuva|Henry Hoyle HoworthHenry Hoyle Howorth (1. kesäkuuta 1842 – 15. heinäkuuta 1923) oli englantilainen poliitikko, lakimies ja tieteilijä.
Howorth oli politiikassa konservatiivi ja unionisti. Tieteessä Howorthia kiinnostivat arkeologia, historia ja kansatiede. Howorth kirjoitti laajasti ja julkaisi omia näkemyksiään. Howorth oli myös Royal Societyn ja Chetham Societyn jäsen.
International Earth Rotation and Reference Systems Service
International Earth Rotation and Reference Systems Service (IERS) on kansainvälinen tieteellinen organisaatio, joka vastaa kahdesta koordinaattijärjestelmästä: maakeskisestä ITRF:stä ja tähtitieteellisestä ICRS:stä. Näihin oleellisesti liittyen se seuraa Maan asentoa avaruudessa.
Tehtävät
IERS:n tehtävinä on palvella maailman astronomisten, geodeettisten ja geofysikaalisten yhteisöjen tarpeita huolehtimalla seuraavista:
Osin yllä oleviin tehtäviin liittyen IERS tuottaa tietoa liittyen Maan pinnanalaisten ja -päällisten massojen vaikutuksiin Maan pyörimiseen, painovoimakenttään ja sen massakeskipisteeseen.
Historia
Järjestön perustivat 1987 nimellä International Earth Rotation Service Kansainvälinen tähtitieteellinen unioni IAU ja Kansainvälinen geodeettis-geofysikaalinen unioni IUGG. Seuraavan vuoden alusta toimintansa aloittanut IERS otti hoitaakseen International Polar Motion Servicen tehtävät ja osan silloisen Bureau International de l'Heure'n tehtävistä. Ajan määritykseen liittyvät BIH:n tehtävät siirtyivät Kansainväliselle paino- ja mittatoimistolle BIPM:lle. 2003 järjestön nimi vaihdettiin nykyiseen, mutta sen lyhenne pysyi ennallaan.
Dance Into The Light
Dance Into The Light on Phil Collinsin seitsemäs studioalbumi. Se julkaistiin 22. lokakuuta 1996.
Kappaleet
Suluissa tekijät, ellei Phil Collins
Johnny Russell
Russell menehtyi 61-vuotiaana diabeteksen aiheuttamiin komplikaatioihin.
Vincent Hancock
Hancock voitti skeetin olympiakultaa 2008 Pekingin olympialaisissa loppukilpailussa norjalaista Tore Brovoldia vastaan käydyn uusinnan jälkeen. Lontoon olympialaisissa 2012 Hancock voitti olympiakultaa kahden pisteen erolla tanskalaiseen Anders Goldingiin. Hancockista tuli näin ensimmäinen skeetampuja, joka on pystynyt voittamaan olympiakultaa perättäisissä kisoissa. Maailmanmestaruuden Hancock voitti 2005 Lonaton MM-kisoissa. 2007 Kyproksen MM-kisoissa hän saavutti pronssia. 2005 hän voitti myös Amerikan mestaruuden. Maailmancupissa Hancock on urallaan saavuttanut neljä voittoa.
Hancock pitää hallussaan niin peruskilpailun (125) kuin loppukilpailunkin (150) maailmanennätystä yhdessä Brovoldin kanssa.
Politikó
Politikón kylä sijaitsee Kyproksen keskiosissa linnuntietä noin 22 kilometriä lounaaseen saaren pääkaupungista Nikosiasta. Antiikin aikana kylän paikalla sijaitsi Tamassoksen kaupunki. Kylässä sijaitsee Pyhän Herakleidioksen luostari (Moní Agíou Irakleidíou).
Kaki Bukitin metroasema
Kaki Bukit on Singaporen Mass Rapid Transit -metrojärjestelmän asema Kaki Bukit Avenue 1:n varrella Bedokissa Singaporen itäisellä suuralueella. Se avattiin 21. lokakuuta 2017 osana Downtown Linen itäistä jatketta.
Keihanshin
thumb Keihanshin (京阪神(けいはんしん), tunnetaan myös nimellä Osaka-Kobe-Kioto tai Osakan suurkaupunkialue, on suurkaupunkialue Japanissa. Suurkaupunkialueen tärkeimmät kaupungit ovat Osaka, Kobe, Kioto ja Sakai, jonka lisäksi alueeseen kuuluu kymmeniä pienempiä kaupunkeja. Suurkaupunkialueen pinta-ala on 11 170 km² ja alueella asuu noin 19 miljoonaa asukasta. Tämä tekee siitä Japanin toiseksi suurimman suurkaupunkialueen heti Suur-Tokion jälkeen. Taloudeltaan suurkaupunkialue kuuluu maailman tärkeimpiin.
Juan Ignacio González Errázuriz
Juan Ignacio González Errázuriz (s. 5. heinäkuuta 1956 Santiago de Chile) on chileläinen roomalaiskatolinen piispa. Hänet vihittiin Opus Dein papiksi 13. kesäkuuta 1993 ja nimitettiin San Bernardon hiippakunnan johtoon 10. lokakuuta 2003. Piispaksi vihkiminen seurasi 22. marraskuuta. Pääkonsekraattorina toimi Orozimbo Fuenzalida y Fuenzalida, jota avustivat Francisco Javier Errázuriz Ossa ja Carlos González Cruchaga.
Torgeir Brandtzæg
Torgeir Torbjørn Brandtzæg (s. 6. lokakuuta 1941 Ogndal) on norjalainen mäkihyppääjä.
Brandtzæg voitti Keski-Euroopan mäkiviikon kokonaiskilpailun vuosien 1964 ja 1965 vaihteessa. 1964 Innsbruckin olympialaisissa hän saavutti pronssia niin normaalimäen kuin suurmäenkin henkilökohtaisista kilpailuista.
Ammattina sankari
Ammattina sankari on 30. maaliskuuta 2014 TV5-kanavalla alkanut tositelevisio-ohjelma, jossa seurataan raskaan kaluston kuljettajia Suomen ja Euroopan teillä. Sarjan kuudes tuotantokausi alkoi Discoveryn kanavilla 24.11.2018.
Bakulovirukset
Bakulovirukset (Baculoviridae) on hyvin laajalti levinnyt virusheimo, joka infektoi lajispesifisesti niveljalkaisia (hyönteiset, hämähäkit ja äyriäiset). Viruksia tunnetaan yli 500 erilaista kantaa, joista useimmin käytetty ja bakulovirusten mallikappale on Autographa californica multicapsid nucleopolyhedro virus (AcMNPV).
1900-luvun puolivälissä bakulovirusten hyönteisiä infektoivat ominaisuudet huomattiin ja niiden käyttö tehokkaana biopestisidinä aloitettiin 1975. Käyttö sai myös aikaan runsaasti tutkimusta, jonka myötä selvitettiin bakulovirusten molekylaarista biologiaa, patologiaa ja ekologiaa. Bakulovirusten käytön turvallisuutta ja patogeenisuutta selkärankaisiin tutkittiin myös laajalti tuohon aikaan. Yhteenvetona on todettu, että erilaisissa turvallisuustesteissä ei havaittu virusten kykenevän infektioon tai aiheuttamaan allergisia reaktioita selkärankaisissa, eikä niissä myöskään todettu vasta-aineiden muodostumista koe-eläimille tai ihmisille ruoansulatuskanavan, hengitysteiden tai ihon kautta tapahtuvien altistumisten jälkeen.
1980-luvulla havaittiin, että bakulovirukset kykenevät penetroitumaan useisiin nisäkässolulinjoihin, mutta eivät kyenneet saamaan aikaan infektiota. Vuonna 1995 esiteltiin ensimmäisen kerran havainto, että muokatut AcMNPV:t kykenivät toimittamaan erillistä geenimateriaalia nisäkässoluihin. 1998 suoritettiin ensimmäinen ex vivo geeninsiirto hepatosyytti-solulinjaan ja vuonna 2000 julkaistiin tulokset joissa bakulovirusten todettiin kykenevän myös siirtämään geneettistä materiaalia in vivo adenoviruksiin verrattavalla tehokkuudella. Näiden havaintojen myötä tutkimus bakulovirusten käyttämiseksi geeniterapia-vektorina on kiihtynyt. Bakuloviruksilla on monia hyviä puolia perinteisesti käytettyihin geeniterapiavektoreihin verrattuna: kykenemättömyys jakautua nisäkässoluissa, suuri DNA-kapasiteetti, helppo valmistus ja alhainen sytotoksisuus. Huonoina puolina voidaan mainita mm. veren komplementin bakuloviruksia inaktivoiva vaikutus sekä ohimenevä (eng. transient) ekspressio. 2000-luvun puolivälin jälkeen virusten tutkiminen geeni- ja soluterapiakäyttöön on lisääntynyt. Uusimpina modifikaatioina ovat mm. lentiviruksiin siirretty gp64 pintaproteiini ja avidiini-gp64 fuusioproteiinilla päällystetyt bakulovirukset, joita on yhdessä raudasta koostuvien nanopartikkeleiden kanssa kyetty seuramaan MRIssä ensimmäisenä viruksena maailmassa.
Bakulovirus ja sen elinkaari
Bakulovirukset koostuvat kahdesta suvusta, Nuclear polyhedrosis- viruksista (NPV) ja Granulosis- viruksista (GV). NPV:t tuottavat hyönteissoluissa infektion myötä suuria polyhedriini-proteiinimatrikseja, joiden sisällä on useita viruksia ja GV:t partikkeleita, joiden sisällä on vain yksi virioni.
Bakulovirukset ovat hyönteissoluja infektoivia viruksia ja varsin lajispesifisiä. AcMNPV infektoi spesifisesti yli 30:tä lepidoptera –suvun hyönteislajia. Tämä suuri isäntälajien määrä on kuitenkin poikkeuksellista bakulovirusten keskuudessa. Infektoidessaan hyönteissoluja bakulovirukset esiintyvät kahdessa erilaisessa muodossa: niin sanottuna okluusioperäisenä viruksena (ODV: occlusion derived virus, joskus myös nimellä PDV eli polyhedron derived virus), joka sisältää useita viruskapsideita polyhedriinimatriksiin ympäröitynä, joka taas on päällystynyt vaipalla. Toinen muoto on silmikoituva virus (budded virus, lyhyemmin BV, joskus myös extra-cellular virion eli ECV, ekstrasellulaarinen virus), jolloin yksittäistä viruskapsidia ympäröi oma vaippa proteiineineen. Edellä mainittu ODV-muoto on tarpeen suojaamaan fyysisesti viruksia luonnossa, esim. puiden lehdillä. ODV-muodon polyhedriinimatriksi suojaa viruksia hyvin tehokkaasti ympäristön vaikutuksilta ja lisää siten virusten infektiivisyyttä ekosysteemissä. Joutuessaan hyönteisen ruuansulatuksen alkaaliseen ympäristöön polyhedriinimatriksi hajoaa vapauttaen ODV-virionit. Nämä ensimmäisen aallon virionit ovat hyvin tehokkaita tartuttamaan suoliston epiteelisoluja, mutta ne eivät ole juurikaan tehokkaita levittämään infektiota ympärilleen.
Silmikoituva virus -tyyppi on taas tarpeen kun primäärinen infektio hyönteisen ruuansulatuselimistön soluihin on saavutettu. BV-virukset ovat erikoistuneet solusta-soluun infektioon, jonka tarkoituksena on levittää systeemistä infektiota ympäri hyönteisen elimistöä. Solujen lyysautumisen alkaminen johtaa ODV- muodon tuotannon käynnistymiseen infektion myöhäisessä vaiheessa ja pian isännän kuolemaan. Polyhedriinin suojaamat ODV- virukset jatkavat infektion levittämistä ekosysteemissä. Kahden erilaisen muodon käyttö viruksen lisääntymisessä lienee syy sen hyvään menestykseen luonnossa.
Bakuloviruksen soluunotto
Bakuloviruksen soluunotto on tärkeä vaihe niin sen luontaisen kiertokulun kuin erilaisten geeniterapian sovellustenkin takia. Soluunoton kaikkia vaiheita ei toistaiseksi tunneta, eikä myöskään olla täysin selvillä siitä, miten viruksen kapsidi päätyy solun tumaan. Soluunotto hyönteisissä on kuitenkin analoginen mekanismeiltaan nisäkässoluissa tapahtuvaan soluunottoon. Seuraavat mekanismit ovat siis tämänhetkisen tiedon mukaan yhteisiä AcMNPV:n tunkeutumisessa sekä hyönteissoluihin että nisäkässoluihin: tunkeutuminen soluun alkaa sitoutumisella isäntäsolun toistaiseksi tunnistamattomaan reseptoriin solukalvolla, reseptorin kuroutumisella sisäänpäin ja endosyyttisen kalvorakkulan muodostumisella. Endosomin happamoituminen saa aikaan viruksen vaipan ja endosomin kalvon fuusion, joka vapauttaa nukleokapsidin solulimaan. Viruksen kapsidi kuljetetaan tämän jälkeen tumaan replikaatiota varten.
Bakuloviruksen rakenne
Silmikoituva virus (BV) on rakenteeltaan sauvamainen ja sitä ympäröi kalvo, jonka toisessa päässä on gp64–vaippaproteiineja peplomeerimäisenä rakenteena. Kalvon sisältä löytyy viruksen kapsidi, jonka sisällä viruksen sirkulaarinen perimä on. Okluusioperäinen virus (ODV) sisältää puolestaan useita kapsideita, ilman gp64-proteiinia, yhteisessä polyhedriiniproteiinista muodostuvassa matriisissa. AcMNPV:n perimä on 133 894 emäsparin mittainen ja muodostuu kaksisäikeisestä DNA:sta. Se koodaa potentiaalisesti 150 proteiinia.
Polyhedriini ja sen vaippa
Polyhedriini ja granuliini-proteiini (AcMNPV:n orf8 eli open reading frame 8, luettava geeni 8) ovat 245 aminohapon muodostamia proteiineja. Polyhedriini on myös hyvin konservoitunut proteiini eri bakuloviruskantojen keskuudessa. AcMPV:n polyhedriinipromoottori polh on hyvin käytetty proteiiniekspressiossa. Tämä johtuu siitä, että jopa puolet solun proteiineista voi infektion aikana muodostua tämän promoottorin alla. Polyhedriini ei ole oleellinen viruksen replikaatiolle tai sen infektiivisyydelle.
ODV-muotoisen viruksen polyhedrarakennetta ympäröi vaippa (eng. polyhedron envelope eli PE tai polyhedron calyx). Tämän vaipan pääasiallinen rakenneproteiini on PEP (Polyhedron envelope protein, pp34, orf131). Polyhedra-rakenteen toinen oleellinen proteiini on p10 (orf 137), jonka ekspressio tapahtuu myöhemmin infektion aikana. Myös se on oleellinen polyhedran stabiiliuden ja rakenteen kannalta.
Nukleokapsidi
BV:llä ja ODV:llä on hyvin samankaltaiset kapsidit, vain proteiini ODV-EC27:n on osoitettu löytyvän yksinomaan okluusiomuodosta. AcMNPV:n proteiini p6,9 (orf100) on DNA:han sitoutuva proteiini, joka on osallisena viruksen DNA:n pakkautumisessa sen kapsidin sisään. Se toimii spermassa histoneita korvaavien protamiinien tavoin ja on aminohappokoostumukseltaan samankaltainen. Se on oleellinen viruksen DNA:n pakkautumisessa kapsidin sisälle.
Mainitsemisen arvoinen kapsidiproteiini AcMNPV:lle on myös vp-39 (orf89), jota löytyy satunnaisesti kautta nukleokapsidin. Tämä viittaisi siihen, että se on kapsidin rakennekomponentti, erikoistuneen rakenteen sijaan. Proteiinin kysteiinitähteet ovat konservoituneet eri viruslajien keskuudessa, joka viittaisi niiden olevan oleellisia rakenteen kannalta.
Kapsidin päädyssä oleva ORF1629 (orf9) on erikoistunut kuppimainen rakenne, joka sulkee viruksen kapsidin. Viruksen kapsidin orientaatio infektion ja soluuntunkeutumisen aikana vaikuttaa kytkeytyvän ORF1629:n kautta kapsidin sisällä olevan DNA:n vapautumiseen kapsidista.
ODV-vaipan proteiinit
Viruksen kalvoon on assosioitunut useita erilaisia proteiineja, niistä ODV-E66:n (orf46) tarkoituksena vaikuttaa olevan proteiinien targetointi, säilyttäminen ja/tai siirto ODV-muodon vaipalle. Samantapainen rakenne ja tehtävä vaikuttaa olevan myös ODV-E25:llä (orf94). p74 (orf138) -proteiinia ekspressoidaan infektion loppuvaiheessa ja geenin deleetio aiheuttaa virukselle kykenemättömyyden infektoida hyönteisiä ruuansulatuskanavan kautta.
BV-vaipan proteiinit
Gp64 (orf128) on ainoa proteiini, joka löytyy yksinomaan BV-muodosta. Proteiini on lukukehyksen ennusteen mukaan 59 kDa:n kokoinen, mutta valmis proteiini on vahvasti glykolysoitu ja asyloitu ollen kooltaan 64 kDa. Geeniä säädellään aikaisella ja myöhäisellä (eng. late ja early) promoottorilla ja sen tuottama gp-64 proteiini on tärkein pohja fuusioproteiineille peptidinäyttötekniikassa. Gp64 on rakenteeltaan ja toiminnaltaan parhaiten tutkittu proteiini bakuloviruksissa, johtuen sen sopivuudesta erilaisiin tuotanto- ja näyttömenetelmiin.
Immunologisten ja biokemiallisten tutkimusten mukaan gp64 kerääntyy solukalvolle infektion alku- ja loppuvaiheissa. Viruksen nukleokapsidit tulevat vaipallisiksi työntyessään ulos solusta, jolloin viruksen vaippa muodostuu gp64-modifioidusta solukalvosta ja gp64-proteiineista. Itse viruksessa proteiinit ovat konsentroituneet viruspartikkelin toiseen päähän peplomeeri-rakenteiksi ollen olennaisia viruksen solusta-soluun infektiossa.
Gp64-proteiini sisältää N-terminaalisen signaalipeptidin ja C-terminaalisen ankkuridomeenin. Baculoviridae-heimon keskuudessa proteiini on erittäin konservoitunut. Runsaan glykolysaation lisäksi proteiini on asyloity, merkittävimmin palmitiinihapolla. Valmis gp64 trimerisoituu nopeasti disulfidisidosten kautta ja on kalvolla trimeerisessä muodossa. Trimerisaatiossa on osallisena proteiinin leusiini-vetoketju (amfipaattinen alfa-heliksi) rakenne.
Wadii el-Jeri
pienoiskuva|Wadii el-Jeri (vasemmalla) ja Tunisian sisäministeri [[Hédi Majdoub vuonna 2016.]] Wadii el-Jeri (s. 1972) on tunisialainen lääkäri. Hän toiminut vuodesta 2012 lähtien Tunisian jalkapalloliiton puheenjohtajana.
El-Jeri joutui syytteeseen lahjontaepäilystä yrittäessään sopia Tunisian ja Kamerunin välistä MM-karsintaottelua tuomaroineen Koman Coulibalyn kanssa Tunisian suosimisesta.
Vuoden 2015 Afrikan-mestaruuskisossa Tunisian kärsittyä tappion Päiväntasaajan Guinealle puolivälierissä kohua nostaneen erotuomarin toiminnasta el-Jeri päätti ilmoittaa Afrikan jalkapalloliitolle erostaan Afrikan mestaruuskisojen komiteasta.
Helmikuussa 2023 el-Jerille langetettiin maastapoistumiskielto häneen kohdistuvien rahanpesu-, kavallus- ja korruptiosyytösten vuoksi.
Enoki (1918)
Enoki oli keisarillisen Japanin laivaston 1918 valmistunut Enoki-luokan hävittäjä.
Valmistus
Alus tilattiin vuoden 1917 hankinnoissa Maizurun laivastontelakalta, missä köli laskettiin 1. lokakuuta 1917. Alus laskettiin vesille 5. maaliskuuta 1918 ja valmistui kaksi kuukautta myöhemmin 30. huhtikuuta.
Palvelus
Alus muutettiin 1. kesäkuuta 1930 miinanraivaajaksi nimellä W-10. Se siirrettiin tukitehtäviin 1. heinäkuuta 1936.
Pahakosken rautatiesilta
Pahakosken rautatiesilta on Kokemäen Risteellä sijaitseva Tampere–Pori-rataosuuden rautatiesilta. Kokemäenjoen pääuoman Kiettareenhaaran ylittävä silta kulkee Vitikkalanluodon ja mantereen välillä. Vuonna 1919 rakennetun sillan ovat suunnitelleet arkkitehdit Ole Gripenberg ja Sigurd Frosterus.
Historia
Nykyinen silta on toinen Pahakosken kohdalla kulkeva rautatiesilta. Ensimmäinen oli kaksikaarinen teräsristikkosilta, joka valmistui yhdessä rautatien kanssa vuonna 1895. Satakunnan rintamalta vetäymässä olleet punaiset räjäyttivät sen sisällissodan aikana Kokemäen taistelun jälkeen huhtikuussa 1918. Silta korjattiin kuitenkin nopeasti ja vuotta myöhemmin paikalle rakennettiin nykyisinkin käytössä oleva kaksikaarisen teräsbetonisilta. Sillan ehjäksi jäänyt osa siirrettiin Kauhavan Alahärmään ja tunnetaan nykyään Laiturin rautatiesiltana.
Leena Gardemeister
Leena Sari Helena Gardemeister (o.s. Yli-Vakkuri; s. 1968) on suomalainen diplomaatti. Hän on Suomen suurlähettiläs Tunisian Tunisissa 1. syyskuuta 2017 lähtien. Hän aloitti ulkoministeriön palveluksessa vuonna 1999.
Gardemeister on koulutukseltaan yhteiskuntatieteiden maisteri Tampereen yliopistosta. Ennen Tunisiin siirtymistään hän työskenteli suurlähettilään sijaisena Lontoossa elokuusta 2013 lähtien. Hän on työskennellyt myös Suomen pysyvässä edustustossa Euroopan unionissa, erityisedustustossa Natossa sekä suurlähetystössä Kuala Lumpurissa.
Kotimaassa ulkoministeriössä Gardemeister on toiminut vientivalvontayksikön päällikkönä sekä myös poliittisessa ja kehityspoliittisessa osastossa.
Leena Gardemeisterin vanhemmat ovat varatuomari Antero Yli-Vakkuri ja apulaisprofessori Valma Yli-Vakkuri.
Bali (täsmennyssivu)
Bali voi viitata seuraaviin:
Felipe González González (piispa)
Felipe González González (s. 14. joulukuuta 1944 Madrid) on espanjalainen roomalaiskatolinen piispa. Hänestä tuli kapusiini 14. elokuuta 1962, ja hän sai pappisvihkimyksensä 15. maaliskuuta 1970. Hänet nimitettiin Tucupitan apostoliseksi vikaariksi Venezuelaan ja Sinnuaran titulaaripiispaksi 25. marraskuuta 1985. Piispaksi vihkiminen seurasi 6. tammikuuta 1986; pääkonsekraattorina toimi paavi Johannes Paavali II, jota avustivat Agostino Casaroli ja Bernardin Gantin. González González asetettiin virkaansa 2. maaliskuuta.
Roman Reigns
Leati Joseph "Joe" Anoa'i (s. 25. toukokuuta 1985) on yhdysvaltalainen showpainija ja entinen amerikkalaisen jalkapallon pelaaja. Anoa'i työskentelee WWE:ssä nimellä Roman Reigns. Hän tuli tunnetuksi The Shield -ryhmän jäsenenä ja hän on pisimpään WWE Universal Championship mestaruutta hallinnut painija. Anoa'i on osa samoalaisamerikkalaista showpainisukua johon kuuluu muun muassa Rikishi, The Usos ja Dwayne "The Rock" Johnson. Reigns on hallitseva WWE:n Undisputed World Champion (WWE:n kiistaton maailmanmestari), koska hänellä on tällä hetkellä hallussaan WWE Champion ja WWE Universal Championship mestaruudet.
The Shield (2012–2014)
thumb|The Shield; Rollins, Reigns ja Ambrose
Jutta ja 10 suurta unelmaa
Jutta ja 10 suurta unelmaa on 23. maaliskuuta 2016 Liv-kanavalla alkanut tositelevisioohjelma, jossa seurataan ylipainon kanssa kamppailevia ihmisiä, joiden unelmien esteenä on kertyneet liikakilot.
Roman Reigns
The Shield (2012–2014)
Reigns teki debyyttinsä päärosterissa 18. marraskuuta 2012 Dean Ambrosen ja Seth Rollinsin kanssa hyökäten Rybackin kimppuun kesken WWE-mestaruusottelun, minkä vuoksi CM Punk säilytti mestaruutensa.) Kolmikko nimesi itsensä "The Shieldiksi", ja lupasivat taistelevansa epäoikeutta vastaan. He kielsivät työskentelevänsä CM Punkille, mutta hyökkäsivät kuitenkin yleisön joukosta CM Punkin vihollisten, muun muassa Rybackin, Kanen ja Daniel Bryanin kimppuun. Tämä johti kuuden miehen TLC-otteluun "TLC: Tables, Ladders & Chairs" -tapahtumassa, jossa Reigns, Ambrose ja Rollins päihittivät Kanen, Bryanin ja Rybackin debyyttiottelussaan. The Shield jatkoi Punkin auttamista hyökäten Rybackin ja The Rockin kimppuun. Tammikuun 28. päivä Rawissa paljastettiin, että Punk ja hänen managerinsa Paul Heyman olivat maksaneet Shieldille suojelusta.
The Shield lopetti liittolaisuutensa Punkin kanssa ja aloitti vihanpidon John Cenan, Rybackin ja Sheamusin kanssa, mikä johti kuuden miehen tag-otteluun helmikuussa "Elimination Chamber" -tapahtumassa. The Shield voitti ottelun. The Shield kohtasi seuraavana yönä Rybackin, Sheamusin ja Chris Jerichon jälleen voitokkaasti. Sheamus sittemmin muodosti liiton Randy Ortonin ja Big Show’n kanssa, mikä johti otteluun "Wrestlemania 29" -tapahtumassa, jonka The Shield voitti. Seuraavana yönä Rawissa The Shield yritti hyökätä Undertakerin kimppuun, mutta Kane ja Daniel Bryan ehtivät väliin. Tämä johti kuuden miehen tag-otteluun, jonka Shield voitti. Toukokuun 13. päivä Rawissa The Shieldin voittoputki päättyi diskaushäviöllä John Cenalle, Kanelle ja Bryanille.
19. toukokuuta "Extreme Rules" -tapahtumassa Reigns ja Rollins päihittivät Kanen ja Bryanin tornado tag team -ottelussa voittaakseen WWE Tag Team Championship-mestaruudet. Reigns ja Rollins puolustivat onnistuneesti mestaruusvöitään Rawissa 27. toukokuuta päihittäen Kanen ja Bryanin jälleen. Kesäkuun 14. päivä SmackDownissa The Shield hävisi kuuden miehen tag-ottelun Bryanin pakotettua Rollinsin luovuttamaan. Heinäkuun 14. päivä he puolustivat jälleen mestaruusvöitään onnistuneesti The Usoja vastaan ja "Night of Champions" -tapahtumassa The Prime Time Playerseja vastaan. Syyskuun 23. päivän Rawissa The Usot eliminoivat Reignsin 11 vastaan kolme-eliminaatio-ottelusta.
Lokakuun 14. päivän Rawissa Reigns ja Rollins hävisivät Tag Team -mestaruutensa Cody Rhodesille ja Goldustille Big Show’n sekaannuttua otteluun. "Hell in a Cell" -tapahtumassa Reigns ja Rollins eivät onnistuneet voittamaan vöitään takaisin. "Survivor Series" -tapahtumassa Reigns oli joukkueensa ainoa selviytyjä perinteisessä viisi vastaan viisi -eliminaatio-ottelussa eliminoituaan neljä vastustajaa. Hävittyään Punkille "TLC: Tables, Ladders & Chairs" -tapahtumassa, Reigns onnistui voittamaan Punkin yksi vastaan yksi -ottelussa Dean Ambrosen sekaannuttua otteluun. "Royal Rumble" -tapahtumassa Reigns oli Royal Rumble -ottelun viidestoista kilpailija, ja teki ennätyksen eliminoimalla 12 vastustajaa, mukaan lukien Shield-tiimikaverinsa. Reigns oli toinen kahdesta viimeisestä jäljelle jäänestä miehestä, mutta hävisi lopulta Batistalle. Seuraavan yön Rawissa The Shield kilpaili kuuden miehen tag-ottelussa John Cenaa, Daniel Bryania ja Sheamusta vastaan oikeudesta päästä kilpailemaan WWE-mestaruudesta Elimination Chamber -häkkiotteluun. The Shield hävisi ottelun diskauksella The Wyatt Familyn hyökättyä Cenan, Bryanin ja Sheamuksen kimppuun. The Shield janosi kostoa The Wyatt Familya vastaan ja kuuden miehen tag-ottelu "Elimination Chamber" -tapahtumaan järjestettiin, jonka Shield hävisi.
Maaliskuun 14. päivän SmackDownissa Reigns ja muut Shieldin jäsenet uhmasivat Kanen käskyjä backstagella ja myöhemmin Kanen ottelun aikana, minkä vuoksi Kane hävisi Big Show’lle. Näin The Shieldin jäsenistä tuli faceja (hyviksiä). Seuraavien viikkojen aikana The Shield kamppaili Kanen ja New Age Outlawsien kanssa, mikä johti otteluun "Wrestlemania XXX" -tapahtumassa, jonka Shield voitti. Huhtikuun 7. päivän Rawissa The Shield katkaisi välinsä lopullisesti Triple H:n johtamaan The Authority-ryhmään Kanen paljastettua, että Triple H oli määrännyt hyökkäykset Shieldin kimppuun. The Shield hyökkäsi tämän johdosta The Authorityn kimppuun ja suojeli uutta WWE World Heavyweight -mestaria Daniel Bryania. Seuraavien viikkojen ajan The Shield otti osaa epäreiluihin Triple H:n järjestämiin handicap-otteluihin. The Shield päihitti Evolution-ryhmän "Extreme Rules" ja "Payback"-tapahtumissa. Pian Batista lähti Evolutionista, mikä johti Triple H:n käynnistämään suunnitelma B:hen; Shieldin jäsen Seth Rollins kääntyi Reignsiä ja Ambrosea vastaan ja meni Triple H:n puolelle.
Reigns kohti mestaruuksia
Reigns voitti 16. kesäkuuta 2014 battle royal -ottelun Rawissa, minkä ansiosta hän pääsi Money in the Bank -tikapuuottelussa kilpailemaan mahdollisuudesta päästä WWE World Heavyweight -mestaruudesta. Ottelelun voitti lopulta John Cena. Reigns osallistui vuoden 2015 Royal Rumblen, jonka hän myös voitti ja sai mahdollisuuden kohdata WWE World Heavyweight Championship mestarin Brock Lesnarin Wrestlemaniassa. Wrestlemania 31 tapahtumassa Seth Rollins rahasti oman Money in the Bank-sopimuksensa ja selätti Roman Reignsin kesken hänen ja Lesnarin ottelun voittaen itselleen mestaruuden. Rollins loukkasi polvensä marraskuussa 2015 ja joutui luopumaan mestaruudestaan. Vapaasta mestaruudesta järjestettiin turnaus, jonka finaali nähtiin marraskuun Survivor Series -tapahtumassa. Roman Reigns voitti finaalissa Dean Ambrosen ja Reignsistä tuli ensimmäistä kertaa WWE World Heavyweight Championship -mestari. Reigns ei ehtinyt nauttia mestaruudestaan kuin 5 minuuttia, kun Sheamus rahasti oman Money in the Bank -sopimuksensa ja voitti Reignsin Vince McMahon myönsi Reignsille uusintaottelun sillä ehdolla, että jos Reigns häviää ottelun on hänen lähdettävä WWE:stä. Niinpä ottelussa oli ura vs. mestaruus. Reigns voitti ottelun ja tuli näin toistamiseen WWE Championship -mestariksi. Reigns hävisi pian uudestaan mestaruuden Triple Hlle vuoden 2016 Royal Rumblessa, mutta voitti mestaruuden takaisin Triple H:lta kolmannen kerran Wrestlemaniassa 32. Vuoden 2016 Money in The Bank -tapahtumassa Reigns hävisi mestaruuden paluun tehneelle Rollingsille.
Vuoden 2016 WWE draftissa Reigns siirrettiin Raw-brändiin ja hän pääsi ottelemaan WWE United States Champion-mestaruudesta Rusevia vastaan. Reigns voitti ensimmäisen kerran mestaruuden Rusevilta Clash of Champions-tapahtumassa syyskuussa 2016. Reigns hallitsi mestaruutta 106 päivää ja hävisi mestaruuden Chris Jericholle tammikuussa 2017. Marraskuussa 2017 Reigns voitti ensimmäistä kertaa WWE Intercontinental Championship mestaruuden The Mizltä, mutta hävisi mestaruuden jo parin kuukauden jälkeen The Mizille
Reigns pääsi ottelemaan WWE Universal Championship mestaruudesta Brock Lesnaria vastaan vuoden 2018 SummerSlamissa. Reigns voitti mestaruuden ensimmäistä kertaa ja katkaisi Lesnarin 504 päivän mestaruuskauden.
Roman Reigns paljasti 22. lokakuuta 2018 salanneensa sairastavansa leukemiaa ja kertoi sen uusiutuneen. Samalla hän ilmoitti vetäytyvänsä tauolle toistaiseksi luovuttaen pois samalla WWE Universal Championship mestaruuden. Hän palasi keväällä 2019 takaisin selätettyään jälleen leukemian ja otteli jälleen normaalisti. Keväällä 2020 hän asetti perheensä ja oman terveytensä etusijalle, ja jäi COVID-19 pandemian vuoksi tauolle, vaikka hänellä olisi ollut tiedossa pääottelu Wrestlemania 36:ssa.
Roman Reigns palasi takaisin elokuussa 2020 ja voitti WWE Universal Championship mestaruuden uudestaan. Tällä hetkellä Reigns on pisimpään kyseistä mestaruutta hallinnut painija 1037:lla päivällä, mikä on viidenneksi pisimpään yhtäjaksoisesti hallittu mestaruus yhtiön historiassa ja pisimpään sitten vuoden 1988. Lisäksi Reignsillä on hallussaan WWE:n Championship-mestaruus, mikä tekee hänestä WWE:n kiistattoman maailmanmestarin. Reigns teki vuoden 2023 Wrestlemaniassa historiaa puolustamalla samaa mestaruutta kolmatta kertaa peräkkäin voitokkaasti. Vuoden 2023 Money in the Bank-tapahtumassa Reigns kohtasi yhdessä Sikoan kanssa The Usosin "Bloodline Civil War"-joukkueottelussa. Jey Uso selätti Reignsin, mikä merkitsi hänen ensimmäistä selättämällä tehtyä tappiota sitten joulukuun 2019 jälkeen.
True Crime (pelisarja)
True Crime on poliisin näkökulmasta kuvattu toimintapelisarja.
Pelisarjan kolmannen osan, True Crime: Hong Kongin piti sijoittua tyyliteltyyn avoimeen Hongkongiin ja päähahmona piti olla peitepoliisi. Julkaisija Activision kuitenkin peruutti pelin julkaisun, koska se ei odottanut sen olevan tarpeeksi hyvä kilpailemaan muiden avoimen pelimaailman videopelien kanssa ja tuottamaan tarpeeksi voittoa. Kehitystä päätettiin kuitenkin jatkaa; kolmas osa julkaistiin elokuussa 2012. Pelin kehittäjänä toimi United Front Gamesin lisäksi Square Enix ja pelin julkaisi Square Enix Europe.
Felipe González González
thumb|right|Felipe González González
Felipe González González (28. tammikuuta 1947 Aguascalientes, Aguascalientes – 24. helmikuuta 2023 Aguascalientes ) oli meksikolainen poliitikko ja liikemies. Hän kuului Partido Acción Nacional -puolueeseen. Hän toimi vuosina 1998–2004 kotiosavaltionsa Aguascalientesin kuvernöörinä. González istui 2006–2012 Meksikon senaatissa.
González González kuului Kolumbuksen ritareihin. Hän oli naimisissa, ja hänellä oli puolisonsa kanssa neljä lasta.
Temple-luokka
Temple-luokka oli Britannian kuninkaallisen laivaston kahden 68-tykkisen kolmannen luokan linjalaivan muodostama alusluokka, joka oli viimeinen tilattu 70-tykkisten suunnitelmien (HMS Vanguard eli 1745 Establishment) pohjalta tilattu.
Bad Moms
Bad Moms on vuonna 2016 ensi-iltansa saanut yhdysvaltalainen komediaelokuva, jonka ovat ohjanneet ja käsikirjoittaneet Jon Lucas ja Scott Moore. Sen pääosissa näyttelevät Mila Kunis, Kristen Bell, Kathryn Hahn, Annie Mumolo, Jada Pinkett Smith ja Christina Applegate.
Temple-luokka
Alukset
Luokan alusten aseistuksena oli alemmalla tykkikannella kaksikymmentäkuusi 32 naulan ja ylemmällä tykkikannella 28 kappaletta 18 naulan tykkejä. Lisäksi puolikannella oli kaksitoista ja etukannella kaksi 9 naulan tykkiä.
Bad Moms
Elokuva sai ensi-iltansa New Yorkissa 19. heinäkuuta 2016 ja Suomessa 29. heinäkuuta 2016.
Juoni
Kuten monet äidit, Amy pitää huolta kaikista muista paitsi itsestään. Hänen elämänsä on täydellistä: onnellinen avioliitto, ylisuorittavat lapset, kaunis koti ja hyvä hiuspäivä vuoden ympäri. Hän leipoo koulun myyjäisiin ja on mukana kaikissa mahdollisissa vanhempainkomiteoissa töidensä ohella. Amy saa sen kaiken näyttämään helpolta, mutta pinnan alla hän on romahtamaisillaan. Liikaa töitä, liikaa velvollisuuksia, liikaa univelkaa. Amy alkaa miettiä, miksi raataa saamatta arvostusta ja mitä tapahtuisi, jos hän tekisi vaihteeksi juuri mitä itse haluaa. Tympääntyneenä Amy yhdistää voimansa kahden muun ylistressaantuneen äidin kanssa ja alkaa kapinoida. Nämä äidit alkavat nauttia täysillä vapaudesta, hauskanpidosta ja hemmottelusta. Tämä vie heidät kuitenkin törmäyskurssille vanhempainyhdistyksen kuningattaren Gwendolynin ja häntä seuraavien täydellisten äitien kanssa.
Vastaanotto
Avausviikonloppunaan elokuva oli Yhdysvaltojen kolmanneksi katsotuin.
Elokuva on saanut lähinnä kehuja kriitikoilta. Arvosteluja keräävän Rotten Tomatoes -sivuston mukaan 62 prosenttia kriitikoista on antanut elokuvalle myönteisen arvosanan keskiarvolla 5.7/10. Tulos perustuu 106 arvioon. Metacriticissä elokuvalla on 60 pistettä 100:sta.
Algernon Blackwood
Algernon Henry Blackwood (14. maaliskuuta 1869 – 10. joulukuuta 1951) oli englantilainen erityisesti kauhutarinoistaan tunnettu kirjailija. Hän kirjoitti kymmenen novellikokoelmaa, 14 romaania sekä lastenkirjoja ja näytelmiä.
Ennen kirjailijaksi ryhtymistään hän oli hotellin johtajana ja maanviljeljiänä Kanadassa, sekä lehtityössä Canadian Methodist Magazine -lehdessä Torontossa, Ontariossa ja Evening Sun -lehdessä New Yorkissa. Myöhemmällä iällä hän luki tarinoitaan BBC:n radio- ja televisiolähetyksissä.
Pedoulás
Pedoulás on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011).
pienoiskuva|vasen|240px|Pedouláksen kylää. Pedouláksen kylä sijaitsee Tróodos-vuoristossa Kyproksen läntisissä sisäosissa noin metrin korkeudella merenpinnasta laskettuna, linnuntietä noin 56 kilometriä lounaaseen pääkaupunki Nikosiasta. Kylän nähtävyyksiin kuuluu Arkkienkeli Mikaelin kirkko (Archángelos Michaíl), joka on yksi Unescon maailmanperintöluetteloon kuuluvista Tróodoksen maalatuista kirkoista. Sen yhteydessä toimii bysanttilainen museo. Saaren merkittävin luostari Kýkkoksen luostari sijaitsee noin 15 kilometriä kylästä länteen.
Rizokárpaso
Rizokárpaso on kylä Kyproksen saarella. Se on de facto Pohjois-Kyproksen turkkilaisen tasavallan hallussa, ja kuuluu sen hallinnossa İskelen alueeseen. Kyproksen tasavallan pakolaishallinnossa se kuuluu Famagustan alueeseen. Turkkilainen Dipkarpaz muodostaa Dipkarpazin kunnan, joka ei ole Kyproksen tasavallan tunnustama. Koko kunnan väkiluku on ja varsinaisen Rizokárpason kylän väkiluku  (2011).
Tampereen Ilveksen SM-liigakausi 2016–2017
Jääkiekon SM-liigakausi 2016–2017 on Tampereen Ilveksen 42. kausi SM-liigassa sekä kaikkiaan 83. pääsarjatasolla. Ilveksen runkosarja alkoi 16. syyskuuta vierasottelulla JYPiä vastaan sekä päättyi 13. maaliskuuta vierasotteluun Vaasan Sportia vastaan.
Pudotuspeleissä Ilves eteni puolivälieriin, jossa se hävisi seitsemännessä ottelussa runkosarjan voittaneelle Tapparalle.
Edellinen kausi ja ennusteet
Tampereen Ilveksen SM-liigakausi 2015–2016 päättyi runkosarjaan, jossa se sijoittui toiseksi viimeiselle sijalle neljä pistettä konkurssiin ajautuneen Espoon Bluesin edelle. Kauden kymmenestä viimeisestä ottelusta joukkue otti vain yhden voiton.
Ilves teki edellisellä kaudella historiansa suurimmat taloudelliset tappiot, kun se jäi 772 475 euroa miinukselle.
Toukokuussa Ilveksen liigapaikan kerrottiin olevan vaarassa, kun lisenssitoimikunta ei myöntänyt joukkueelle lisenssiä määräaikaan mennessä. Lisäselvitysten jälkeen Ilves kuitenkin sai lopulta liigalisenssin.
Ennusteet Ilveksen sijoituksesta vaihtelivat pääosin sijojen kahdeksan ja 14 välillä. Jatkoaika.comin ennakossa Ilvestä ennustettiin sijalle 9 kun taas faneille.comin toimittaja Toni Rajamäki ennusti 14. sijaa.
Pelaaja- ja valmentajavaihdokset
Marraskuun alussa 2015 Ilves ilmoitti, että Karri Kivi tulisi olemaan seuran päävalmentaja vuosina 2016-2018. Kiven valmennusryhmään liittyivät Hämeenlinnan Pallokerhon päävalmentajana loppukauden toiminut Olli Salo sekä Ilveksen A-nuorten joukkueen runkosarjavoittoon ja mestaruuteen valmentanut Jouko Myrrä.
Edellisen kauden päätyttyä Ilveksen pelaajistosta lähti yksi maalivahti, neljä puolustajaa sekä kuusi hyökkääjää. Tilalle tuli maalivahti Antti Lehtonen, kokeneet puolustajat Arto Laatikainen ja Teemu Aalto sekä edellisellä kaudella Ruotsin toiseksi korkeimman sarjatason Allsvenskanin maalipörssin voittanut hyökkääjä Mitch Wahl. Lisäksi sopimuksia tehtiin seuran omille junioreille.
Harjoitusottelut
Ilves aloitti harjoituskautensa 5. elokuuta, kun se kohtasi KHL-joukkue Sibir Novosibirskin Hakametsässä. Ottelu päättyi Sibirin 1-7 -voittoon. Seuraavan kerran Ilves pelasi viikkoa myöhemmin Hakametsässä Tapparaa vastaan Tampere Cupin ottelussa. Tappara eteni finaaliin voitettuaan lukemin 2-0. Ilves puolestaan pelasi seuraavana päivänä HIFK:ta vastaan voittaen rangaistuslaukauskilpailun jälkeen 2-1.
Tampere Cupin jälkeen Ilves voitti seuraavat kolme harjoitusotteluaan, joissa se kohtasi Sportin sekä kahdesti HPK:n. Syyskuussa Ilves pelasi vielä kahdesti Ässiä vastaan häviten molemmat ottelut lukemin 1-2.
Syyskuu
Hannu Toivosen kärsimän loukkaantumisen vuoksi Ilves teki ennen kauden alkua syyskuun kattavan pelaajasopimuksen maalivahti Jere Myllyniemen kanssa.